Presentacions | Comitè i Junta\n8 Respostes to “Presentacions”\nJuliol 7, 2011 a les 11:35 am\nMentre hi posin traves al que vulgui fer aquesta estupenda nova regidora amb el seu bagatge i perfil tot anirà bé… clar que potser ara, al ser més política que tècnica alguns no s’atreviran tant amb recursos humans\nJuliol 7, 2011 a les 12:21 pm\nQuè vols dir? Que fins ara s’hi atrevien amb Recursos Humans?\nJuliol 7, 2011 a les 12:32 pm\nAquesta noia en campanya va parlar de les carreres professionals. A veure si el comitè li tragueu aquest tema a la reunió perquè ja seria hora que es posés en marxa el pla de promoció que es va aprovar a la valoració anterior (any 99)!!!\n4 Enhorabona! ets el visitant un milló!\nJuliol 8, 2011 a les 6:25 pm\nEn principi i malgrat l’absència d’eufòries que un nou polític desperta, tothom té dret inicialment a un marge de confiança. Per tant benvinguda Marta.\nEncara que en aquest terreny no falta qui pensa que per sentir-se defraudat per un polític barra política, solament és necessari donar-li una oportunitat. No negarem que, els teus ara col·legues de professió, han donat sobrats vímets per construir tal sentència, veritat?\nAixí doncs, ara et toca completar la màxima “ben trobada”.\nQue tinguis la sort que et mereixis i la lucidesa que necessitem.\nJuliol 10, 2011 a les 11:46 am\na peró abans havia cap de recusos inhumants?. Aquella noia que no responia a cap de les instàncies que presentaven el treballadors?. Manda huevos….\nJuliol 14, 2011 a les 8:46 am\nPotser quedaven aturades en algun altre lloc i no acabaven d’arribar o no es podien acabar de desbloquejar per recursos humans, perque algú li ho impedia, algú a qui tots tenim moooooooolt ben considerat i que no deixa que ningú li aconselli com es poden fe ro no les coses…\nsempre cal veure les dues vessants, no tot allò que llueix és or, ni tot el que fa pudor és merda…. costa… però cal esbrinar les coses des de l’arrel….\nno debia pas ser la millor de les caps de recursos humans, però el que sí que veiem era que feia mans i mànigues quan la deixaven….\n7 joan soler\nJuliol 26, 2011 a les 10:52 am\nHola. no sóc funcionari ni treballo a l’ajuntament però us segueixo de fa temps perquè tinc interès en les coses que passen a la meva ciutat i als polítics també s’els valora per com gestionen internament l’administraicó. Alguns temes que toqueu em resulten llunyans i d’altres em semblen més o menys raonables. Però al vostre bloc, com a ciutadà, hi trobo a faltar autocrtítica tot sovint. Per exemple, el comitè d’empresa te alguna posició oficial respecte al fet que un tal Carles Pigem, que sembla que és interventor a l’hora de l’ajuntament i del consell comarcal, sigui el responsable d’un desfalc al consell que provoca entre d’altres coses que empreses hagin de tancar per què no cobren? Tambñe el defenseu en aquest “pájaru” o potser ja seria hora que ppressionesiu perquè els que fan tenir una mala imatge de l’administracio siguin castigats? un regidor amic va dir-me que aquest senyor va amenaçar amb bloquejar tot el que tenia entre mans si iniciaven una investigació. És lamentable que gent com aquesta tingui segrestat el consell comarcal. Un dia ja vaig intentar publicar en aquest bloc però em vau bloquejar el comentari i espero que aquesta vegada com a mínim no passi, encara que no em contesteu. Tambe vaig demanar explicacions a l’alcalde via facebook però no m’jha contestat.\nJuliol 26, 2011 a les 12:28 pm\nAquest blog no pretén fer autocrítica ni fer valoració de les actuacions individuals de funcionaris en àmbits supramunicipals. Aquest blog tampoc no té per objectiu donar explicacions que l’alcalde no doni via facebook. Aquest blog és simplement un canal on el Comitè i la Junta de l’Ajuntament de Figueres expressem aquells temes que ens semblen d’actualitat i d’interès.\n« Comiat a Josep Maria Marcè\nd’al·legacions i de terminis »


L’Arxiu Històric posa en xarxa el testimoni de les protagonistes de les Primeres Jornades catalanes de la Dona : Servei de Premsa\nL’Arxiu Històric posa en xarxa el testimoni de les protagonistes de les Primeres Jornades catalanes de la Dona\nL’Arxiu Històric de la Ciutat de Barcelona commemora el 45è aniversari de les Primeres Jornades catalanes de la Dona amb un web que recull el testimoni de 20 de les seves protagonistes\nCelebrades del 27 al 30 de maig del 1976, les jornades van donar visibilitat al feminisme català, col·locant les reivindicacions de les dones a l’agenda pública\nATENCIÓ MITJANS: El proper dijous, 4 de març, a les 18 hores tindrà lloc la presentació que es podrà seguir únicament per streaming a través de youtube: https://www.youtube.com/watch?v=dlJsNSWY9HU&feature=youtu.be i anirà a càrrec de la historiadora Isabel Segura, i comptarà amb la participació d’Anna Bofill, Mireia Bofill i Consuelo García, que han ofert el seu testimoni al web de les jornades\nPer primera vegada, l’Arxiu Històric de la Ciutat de Barcelona, posa en xarxa les entrevistes realitzades a vint dones que van participar a les Primeres Jornades catalanes de la Dona, el maig de 1976. Pocs mesos després de la mort de Franco, gairebé 4.000 dones, de diferents orígens, formació, procedència i experiència vital, es van trobar al paranimf de la Universitat de Barcelona.\nAquells, van ser dies de debat, de reflexió i de festa. “No teníem les paraules. Ho vivíem. Vivíem el concepte de llibertat femenina, entesa com a co-dependència”, en paraules de Carme Clara Parramon, una de les participants. Les vint dones que donen el seu testimoni, venien amb el bagatge del pensament feminista, l’experiència de la lluita en la clandestinitat durant el règim franquista i la voluntat de millorar les condicions de vida després d’anys de dictadura. Les Jornades van ser un gest imaginatiu i rupturista, una aposta per la llibertat de les dones que va irrompre en la dinàmica social i cultural, fent visible el moviment feminista en la societat catalana.\nMés enllà de les Jornades i a l’escalf del què durant aquells quatre dies de maig es va desvetllar, es van posar en marxa diversos projectes: revistes, bars, editorials, centres d’investigació, de salut i un llarg etcètera en el que les vint dones entrevistades van tenir un protagonisme destacat.\nEl web creat per l’Arxiu Històric de la Ciutat de Barcelona i comissariat per la historiadora Isabel Segura, s’ha organitzat en diverses seccions: presentació, testimonis, que inclou l’entrevista completa, apartat bibliogràfic i cercador de vídeos, per tal de facilitar la localització per temes.\nEls testimonis en primera persona són de:\n– Pilar Aymerich Puig: Fotògrafa i reportera gràfica de les Primeres Jornades catalanes de la Dona.\n– Anna Bofill Levi: Doctora arquitecta, introductora dels estudis d’urbanisme i gènere a l’Estat espanyol.\n– Mireia Bofill Abelló: Traductora i editora, va ser membre del col·lectiu LaSal, Edicions de les Dones, i promotora del comitè organitzador de la IV Fira Internacional del Llibre Feminista.\n– Núria Casals Pérez: Treballadora industrial i sindicalista, va ser la primera directora de la Secretaria de la Dona de les CONC. Vinculada a diversos grups, com ara Lesbianes feministes, entre d’altre.\n– Montserrat Cervera Rodón: Historiadora i militant de la Lliga Comunista Revolucionària, ha col·laborat en vocalies de dones i és membre actiu de Ca la Dona.\n– Mari Chordà Requesens: Fundadora del bar-llibreria LaSal, i cofundadora de l’editorial LaSal, Edicions de les Dones, poeta i artista plàstica.\n– Laura Coll Lluch: Historiadora, bibliotecària i poeta, va marxar a Alemanya, on va treballar en diferents oficis i es va unir al FRAP. De retorn, va dedicar la seva activitat al sindicalisme i al feminisme.\n– Lola G. Luna: Doctora en Història d’Amèrica, va ser membre del grup LAMAR (Liga Antipatriarcal de Mujeres Antiautoritarias y Radicales). Ha estat directora i fundadora de la revista Hojas de Warmi.\n– Consuelo García Cadenas: Treballadora social, va participar en moviments veïnals al Carmel, en la formació de la Vocalia de Dones del Carmel i la creació del primer centre pilot de planificació familiar de Torre Llobeta, el 1979.\n– Maria Getino Canseco: Infermera, va formar part de la Lliga Comunista Revolucionària, el grup Dones per l’Auoconeixement i l’Anticoncepció, DAIA.\n– Anna González Batlle: Periodista, es va vincular al PSUC i va participar en col·lectius de dones de la universitat. L’Associació de Dones Universitàries, del què en formà part, va tenir un paper important en la preparació de les Jornades catalanes de la Dona.\n– Marcela Güell Cid, infermera, formà part de l’Associació de Dones Universitàries, i va participar en l’elaboració de la ponència Dona i sexualitat, de les Jornades. D’aquí sorgí, posteriorment, el Grup DAIA.\n– Montserrat Minobis Puntonet: Periodista, va col·laborar en l’organització de les Jornades i va presidir la Xarxa Europea de Dones Periodistes i l’agència de notícies La Independent. El 2001 va ser degana del Col·legi de Periodistes de Catalunya.\n– Amparo Moreno Sardà: Periodista, redactora i col·laboradora de diversos mitjans, entre d’altres Diario de Barcelona i Mundo. Catedràtica d’universitat ha publicat, entre d’altres, El arquetipo viril protagonista de la historia.\n– Margarita Obiols Llandrich: Llicenciada en Dret, va participar en la preparació de les Jornades. Entrà a l’Ajuntament de Barcelona de la mà de Pasqual Maragall i ocupà diversos càrrecs, entre d’altres, directora del Servei de Descentralització Municipal i directora de l’Olimpíada Cultural.\n– Mercè Otero Vidal: Catedràtica de Llatí a la Universitat de Barcelona, ha impulsat la coeducació i innovació en els centres escolars, el Centre de Documentació de Ca la Dona i de diverses organitzacions feministes.\n– Carme Clara Parramon: Historiadora i antropòloga, ha estat vinculada als moviments associatius de L’Hospitalet de Llobregat, ciutat on viu. Militant del PSUC, ha estat directora de l’Aula de Cultura de la Florida i directora de l’Arxiu Històric Municipal de L’Hospitalet de Llobregat.\n– Lourdes Ponce Noria: Treballadora de Telefònica, va ser delegada del seu comitè d’empresa, i es va vincular al moviment veïnal i sindical. Ha estat membre de la Coordinadora Feminista de Barcelona. Ha participat activament en la Vocalia de Dones de Nou Barris i en la Xarxa 9 Barris Acull.\n– Glòria Rull Sans: Historiadora, va formar part de la Vocalia de Dones de Sant Gervasi i coordinà la revista Dones en lluita. Ha participat en la reforma dels Arxius de l’Ajuntament de Barcelona per a la descentralització.\n– Eulàlia Vintró Castells: Catedràtica de Filologia Grega per la Universitat de Barcelona, militant de Bandera Roja i del PSUC, va ser regidora i tinenta d’alcaldia responsable de Benestar Social i d’Educació de l’Ajuntament de Barcelona.


Alabastre i vehicles clàssics. – laveujovetv.cat\n4 juny 2018 Leave a Comment Written by Artur\nUn grup de l’Escola d’Art i Disseny de la Diputació de Tarragona a Tortosa, va visitar Sarral i els seus tallers d’alabastre per tal de conèixer el treball actual d’aquest mineral.\nTambé fem referència a la trobada de vehicles clàssics organitzada per Gave Reus que va tenir lloc el passat diumenge 27 de maig a Sarral.\nEls cotxes es van concentrar a la Plaça de la Cooperativa Vinícola de Sarral on els seus participants van poder fer una visita guiada per les instal·lacions i gaudir d’un tast de vi.\nSeguidament, van visitar el Museu de l’Alabastre per finalitzar la jornada dinant al restaurant Obac 5.0, ubicat a l’edifici de l’Ermita dels Sants Metges.\nActualitat Local-Comarcal, Cultura, Entitats, General, Municipis de la Conca, Museu Alabastre Sarral, Sarral\nEls Molins de la Vila.\nSetmana Internacional dels Arxius!


"Més de mil anys i els gitanos seguim en peu" - L'independent de Gràcia\n"Més de mil anys i els gitanos seguim en peu"\nRicard Valentí, com a vicepresident del Consell Municipal del Poble Gitano, protagonitza un vídeo per commemorar el Romano Resistence -que se celebra el 16 de maig- i llança un missatge clar: "els gitanos resistim"\nDivendres, 14 de maig de 2021 a les 06:03h\nL'activista gracienc Ricard Valentí al vídeo del Romano Resistence | Cedida\nEl 16 de maig de 1944 al camp d’extermini d’Auschwitz-Birkenau, a la secció 2, els nazis van decidir exterminar la població gitana. Però no van comptar amb la resistència dels 6.000 gitanos que estaven presoners i que es van rebel·lar contra els seus carceraris per evitar que els matessin. Així explicava Ricard Valentí tot just fa un any des de la contra d'aquest setmanari, el significat d'una data marcada en la lluita i reivindicació del poble gitano: el 16 de maig, Dia de la Resistència Romaní. Enguany, com a vicepresident del Consell Municipal del Poble Gitano de l'Ajuntament de Barcelona, el president de l'Associació Joves Gitanos de Gràcia ha protagonitzat un vídeo que es difondrà els propers dies i que argumenta un missatge clar: "lluitem contra la discriminació al poble gitano, contra la intolerància, per conservar la nostra llengua, la nostra cultura, perquè tothom tingui un habitatge digne, un treball i els infants l’accés a l’escolarització. I el nostre missatge està clar, Romano Resistence. Els gitanos resistim".\nAl vídeo apareixen imatges de les darreres accions reivindicatives de la comunitat gitana\nAquell 16 de maig va representar una victòria que malauradament no es va poder repetir mesos més tard. Aquesta vegada ningú va avisar els presoners que, agafats per sorpresa la nit del 2 d’agost, van morir a les càmeres de gas. Es calcula que van assassinar uns 3.000 gitanos, tot i que, com recorda Valentí, les xifres podrien variar ja que molts d'ells no estaven registrats al cens. La matança es recorda com la Nit dels gitanos.\nEn el vídeo de commemoració amb motiu del 16 de maig, Dia de la Resistència Romaní, hi apareixen imatges de moltes de les activitats i accions de lluita i reivindicació que la comunitat gitana fa aquí i arreu d'Europa per combatre l'antigitanisme i la discriminació i persecució del poble gitano: "Des de que vam sortir de l'Índia l’any 1.200 fins al dia d’avui tot han sigut persecucions, genocidis, holocaust, grans batudes, lleis i pragmàtiques antigitanes, però aquí estem". En efecte, 77 anys després dels fets d'Auschwitz-Birkenau, els gitanos segueixen reivindicant aquest missatge. "Des del Consell Municipal del Poble Gitano lluitem per a que tot això no torni a passar. Més de 1000 anys i els gitanos seguim en peu", clou Ricard Valentí.


Olot aprova el pressupost per al 2020 amb la crítica de l’oposició en bloc - Ràdio Olot\nOlot aprova el pressupost per al 2020 amb la crítica de l’oposició en bloc\nERC, PSC i CUP han mostrat el seu rebuig als nous comptes i han denunciat la falta d’acords amb l’equip de govern per introduir propostes. Falta de visió de futur, poca resposta a necessitats de la ciutat o falta de transparència, han estat alguns dels arguments en contra dels comptes per a l’any que ve.\nL’últim ple de l’any 2019 (Pau Masó)\nEl pressupost d’Olot per al 2020 es va aprovar en l’últim ple municipal de l’any amb els únics vots a favor de Junts per Catalunya i els vots en contra de l’oposició. ERC, PSC i CUP coincideixen en diferents punts i un d’ells és la falta de diàleg amb l’equip de govern per poder introduir propostes als comptes. Des d’Esquerra també es critica la “poca transparència”. La seva portaveu és Anna Barnadas.\nPer la seva banda, el PSC critica l’ordre de prioritats que ha establert l’equip de govern en el pressupost i assegura que “no es dona resposta als serveis públics que la ciutat necessita”. Un dels seus regidors és Jaume Mir.\nI per la CUP caldria que els pressupostos fossin “més participatius” i per costos. El seu portaveu és en Lluís Riera.\nDes de l’equip de govern, la regidora d’Economia, Montserrat Torras, critica la passivitat dels socialistes a l’hora de respondre les ofertes de l’equip de govern. També explica les principals partides que s’han vist afectades per les retallades que han patit els comptes després de no poder apujar un 14% l’IBI.\nEl pressupost consolidat d’Olot per al 2020 puja a 37’9 milions d’euros. Els comptes es van aprovar en l’últim ple de l’any després del primer intent fallit el mes d’octubre. Al mateix ple també es van aprovar les ordenances que marquen una pujada del 4% de l’IBI i d’un 4’7% de la taxa d’escombraries.\n248 queries in 0,960 seconds.


Colau ofereix a PSC, ERC i la CUP entrar al govern a canvi d’estabilitat\nTancar sessió Colau ofereix a PSC, ERC i la CUP entrar al govern a canvi d’estabilitat\nActualitzada el 14-01-2016 11:10\nL'alcaldessa de Barcelona té l'obligació de buscar un govern estable. Per això, Ada Colau obre les portes del govern a les forces d'esquerres del consistori. Colau acusa Pedro Sánchez de “defugir la seva responsabilitat” i espera que, comparant la situació de Barcelona amb la del Congrés, “no estigui justificant un pacte amb el PP”. L'alcaldessa, a més, lamenta la pancarta a Cornellà-El Prat que al•ludia a Shakira: “Fa mal als ulls. Em sembla horrible”, ha dit. Ada Colau, alcaldessa de Barcelona, també ha dit que:\n- "Tot el suport a Carolina Bescansa. Veure un bebè no hauria de ser un motiu de polèmica."\n- "Jo també vaig portar a sobre el meu fill durant els primers mesos. I no va passar res."\n- "També és cert que hem de fer horaris que ens permetin conciliar de veritat i això és tenim temps de qualitat amb el teu fill fora de la feina."\n- "La veus [la pancarta a Cornellà-El Prat que et diu 'Shakira es de todos'] i et fa mal als ulls. Hi ha certs valors culturals masclistes que generen el substrat que poden generar violència masclista. [...] La pancarta em sembla horrible."\n- "[PSC, ERC o la CUP?] Tots tres. Potser amb uns serà més factible que amb els altres, però tinc l'obligació de buscar el govern més estable possible."\n- "Com que vull acords el més estables possibles, aspiro que les forces d'esquerres pugui entrar al govern."\n- "[Que Jaume Collboni estigui investigat per la justícia] s'haurà de valorar [a l'hora de negociar amb el PSC]. N'he parlat amb ell. No se li atribueix cap fet concret. Per les explicacions que m'ha donat, es tracta d'una investigació important però sembla que no hi ha res en concret sobre la seva participació. Igualment, interpel•lo formacions polítiques, no persones."\n- "Hem de fer un pacte de ciutat per tirar endavant el Pla de Barris, perquè s'ho val. Ha de ser una prioritat per tothom: pels grups polítics i per l'àrea metropolitana."\n- "Quan em trobi amb el nou president de la Generalitat de Catalunya, també li parlaré del Pla de Barris."\n- "El PSOE té un gran repte: com s'enfronta a una situació clarament de canvi a l'estat. Amb les forces d'esquerres a Barcelona, amb acords que posin la ciutat per davant: així és com plantegem el pacte d'esquerres a la ciutat. Una cosa és el PSC i una altra el PSOE."\n- "Pedro Sánchez fa un intent de defugir la responsabilitat [quan compara la situació a Barcelona amb que del Congrés]. Espero que no estigui justificant un pacte amb el PP."\n- "Els canvis profunds no es resolen en dos dies."\n- "Mai m'ha passat pel cap presentar-me a les eleccions al Congrés."\n- "Mai m'han plantejat des de Podem fer el salt a Madrid."\n- "Hem quedat per veure'ns com més aviat millor amb el nou president de la Generalitat."\n- "No m'he plantejat encara [si repetiré o no com a candidata a l'alcaldia de Barcelona]. Ens ho podríem plantejar, però queda molt de temps per endavant, tampoc sé com estaré personalment."\n- "L'ordenança actual de terrasses no la compleix la meitat de les terrasses de la ciutat. Això vol dir que tenim un problema amb l'ordenança. Però no és un problema de ciutat."\n- "La moneda de la ciutat no està sobre la taula, de moment."\n- "Que hi hagi acords de govern no vol dir que tothom hi hagi de votar a favor sempre. Es pot pactar que hi hagi temes concrets que hi pot haver llibertat de vot, com n'hi ha amb temes de consciència."\n- "No sempre ni en tot, o no completament, governen els que han guanyat les eleccions."\n- "No m'imagino eternitzar-me en les institucions."\n- "El tema dels manters no es resol en dos dies. És complex. Afecta a moltes coses diferents. L'estratègia única aplicada fins ara no ha servit. El fenomen segueix allà. S'han posat desenes de milers de multes i no se n'ha cobrat ni un 1%. Hi ha un tema de vulnerabilitat jurídica i social. No els hem de donar un tracte preferent respecte a d'altres persones. Hem d'intervenir en l'origen de les pràctiques il•legals."\n- "Dono pel fet que amb aquest govern de la Generalitat ens entendrem millor que amb l'anterior. Que el senyor Comín sigui conseller de Sanitat és una molt bona notícia."\n- "Molt contents del canvi que hem fet a la Plaça Catalunya [sense la pista de gel]. L'any que ve ho repetirem."


COS Educació | La sectorial d’educació de la COS | Pàgina 2\nPublicat el 2 Setembre 2020 per coseducacio\nLa COS-educació creiem que la millor manera d’aprendre i ensenyar és mitjançant la interacció directa i permanent entre professorat i alumnat. Donades les desigualtats econòmiques existents en un sistema econòmic com el capitalisme, l’ensenyament i l’aprenentatge presencial a les escoles i instituts públics esdevé la millor forma, per no dir pràcticament l’única, de tractar de garantir una major igualtat d’oportunitats per totes i tots. De la mateixa manera, també creiem que aquesta igualtat d’oportunitats sols és possible si les treballadores i l’alumnat dels centres d’ensenyament poden desenvolupar les seves tasques en unes condicions dignes i sense emmalaltir. Així, considerem que les ràtios a les escoles i als instituts, abans de la pandèmia, ja no eren dignes i adients, des d’un punt de vista pedagògic, i les proposades pels respectius departaments/conselleries dels diferents territoris dels PPCC, que contemplen fins 30 alumnes per aula en els darrers cursos de l’ESO i batxillerat, com per exemple en el cas del Principat, són manifestament inassumibles des d’un punt de vista pedagògic i sanitari. Cal reduir les ràtios molt més i augmentar la plantilla de treballadores que ho facin possible, per tal de garantir un ensenyament adequat des del punt de vista pedagògic, social i sanitari.\nAra per ara, desconeixem si els protocols de reobertura i actuació a les escoles i instituts, indicats pels respectius departaments/conselleries d’educació, són plenament avalats pels epidemiòlegs o la comunitat mèdica o si són un brindis al sol tenint en compte la realitat material i personal de la majoria de centres. Però si tenim clara una cosa és que aquests protocols tenen uns responsables polítics: els/les caps dels departaments i conselleries d’ensenyament i a ells/es els assenyalarem i farem responsables de qualsevol mesura d’aquests protocols que posi en perill la salut i la vida dels i les alumnes i dels i les treballadores d’ensenyament.\n-Volem tenir clares les mesures de salut laboral que s’implementaran i qui es farà càrrec del cost del material necessari. No ha de recaure en les famílies i els/les treballadors/es ni s’ha d’extreure dels pressupostos dels centres.\n– Ens reafirmem, ara més que mai, en la demanda d’una baixada de ràtios i un augment de la contractació de personal així com de recursos materials (ordinadors, tauletes, dispositius mòbils, etc.), no tan sols per la millora educativa sinó també per salut i per fer front a l’accentuació de les desigualtats socials provocada per la pandèmia i el confinament.\n-Demanem conèixer els paràmetres que s’han fet servir per l’avaluació del personal de risc i que se’ls assignin tasques que preservin la seva seguretat. I que, quan calgui, siguin substituïts als centres per salvaguardar-los i permetre alhora la presencialitat de l’aprenentatge de l’alumnat. I al mateix temps, que es creïn places específiques per acompanyar a l’alumnat que per la seva situació de salut no pugui o no sigui mèdicament indicat que assisteixin al centre.\n– Exigim un subsidi per a les famílies que es vegin obligades a fer quarantena i que per motius econòmics no es posi en risc a cap persona.\nVolem centres oberts, segurs i amb total garantia per totes les persones que hi acudim i que ningú quedi enrere. Les mesures de seguretat i un increment pressupostari són l’única solució perquè en aquest curs es mantingui l’educació presencial sense posar en risc al conjunt de la societat.\nFinalment, volem indicar, que el departament d’educació del Principat, de manera temerària, pretén iniciar un procés d’oposicions en plena pandèmia i a l’inici de curs. Aquest procés, que ja és manifestament injust, encara pot ser-ho més en desenvolupar-se ara i en les circumstàncies esmentades. Exigim, donat que el departament d’educació principatí s’ha vist en cor de desenvolupar-les al primer trimestre, que estableixi un protocol que eviti que qualsevol aspirant en quarantena o malalt quedi al marge o fora del procés. I si no és capaç de garantir la lliure participació de tots i totes els/les aspirants, que ajorni la convocatòria, per garantir-ne la lliure participació.\nPer una escola pública, laica, catalana, emancipadora i de qualitat la lluita és l’únic camí.\nPaïsos Catalans, 30 d’agost de 2020\nLes organitzacions sotasignants convoquem una roda de premsa el proper dimecres 17 de juny a les 11:00 hores per explicar la queixa entrada al Síndic de Greuges sobre la reforma curricular de la FP i demanem la retirada immediata d’aquesta reforma publicada fa unes setmanes.\nLa roda de premsa es realitzarà davant del Departament d’Educació de la Generalitat de Catalunya. C. Via Augusta, 202-226\nProfessorat de formació professional de Catalunya Defensem l’FP, USTEC-STEs, Intersindical-SC, ASPEPC-SPS, CGT Ensenyament, COS Educació, Federació d’Associacions de Mares i Pares de Catalunya (FAPAC), Sindicat d’Estudiants (SE) i el Sindicat d’Estudiants del Països Catalans (SEPC)\nEsperant la vostra assistència, cordialment\nConsideracions de la Sectorial d’Educació de la Coordinadora Obrera Sindical en relació a la reforma.\nLa totalitat de les hores de pràctiques a les empreses s’han de fer amb contracte laboral signat. Han de ser remunerades segons conveni d’empresa o conveni sectorial sense excepcions. A part, es pot complementar amb una beca-salari aportada per l’administració municipal o educativa.\nCal revisar, a través de comissions paritàries, l’encadenament de contractes formatius per afavorir les denúncies a inspecció de treball i promoure la contractació indefinida i vigilada pels representants sindicals.\nSuprimir les taxes, tant les que es paguen com a ensenyament postobligatori a la Generalitat de 360 euros, com les que es fan en concepte de material per cada mòdul, a tots els instituts públics de formació professional de Catalunya.\nCONSULTEU: Article publicat a l’Accent l’1 de juny del 2020. “L’FP-Dual: oportunitats laborals i formatives en el context d’extrema precarietat”.\nEscrit per professorat de Cicles Formatius de Grau Mig i Superior, dels Països Catalans i militants de la Sectorial d’Educació de la COS.\nDe les promeses i titulars a la premsa, allunyats de la realitat que vivim docents i alumnat. I mentre ens entretenen amb rodes de premsa, el Departament paga de nou els concerts als centres segregadors, reprèn la reforma de l’FP dual amb nocturnitat i menysté les substitutes. Ja n’hi ha prou! Amb l’educació no s’hi juga!\nLa comunitat educativa tenim tota la força per fer entendre al Departament que volem una educació pública i universal, de qualitat i coeducadora on ningú quedi enrere.\nDEMANEM EL CESSAMENT DEL DIRECTOR GENERAL DE FORMACIÓ PROFESSIONAL INICIAL I ENSENYAMENT DE RÈGIM ESPECIAL, SR JOAN LLUÍS ESPINÓS ESPINÓS I LA DIMISSIÓ\nAnàlisi de la sectorial d’educació de la Coordinadora Obrera Sindical sobre la gestió de la Conselleria d’Educació de la Generalitat Valenciana i altres misteris\nCom sempre, el conseller Marzà delega en el Secretari Autonòmic d’Educació i Formació Professional (en aquest cas, el senyor Miguel Soler, a qui sincerament agraïm que ens agraesca la tasca que fem) la gestió de la crisi (i de tots els assumptes que afecten l’educació al País Valencià) per a evitar donar la cara, més enllà de les típiques i oportunistes compareixences als mitjans de comunicació.\nLes aules s’han quedat estos dies sense alumnat. EFE/Ángel Medina G.\nQuines mesures té previst Conselleria implementar per a garantir el dret a l’educació de tot el nostre alumnat, malgrat les condicions socioeconòmiques desfavorables que puga patir? Com es pensa fer front a la bretxa digital? S’han repartit realment totes les tauletes que Conselleria havia promès? És això suficient per a pal·liar aquesta bretxa digital?\nS’ha establert o es pensa establir cap tipus de coordinació entre la Conselleria d’Educació, Cultura i Esport i la Conselleria de Sanitat Universal i Salut Pública (més enllà de les diferències que hi puga haver entre les diferents forces polítiques del “pacte del Botànic”) per a establir un protocol de seguretat sanitària?\nHi ha cap pla per a condicionar els centres educatius a les circumstàncies i assegurar unes condicions de treball saludables? Se’ns proveirà al professorat i a tot el personal que treballa als centres educatius dels equips de protecció individual (EPI) necessaris perquè puguem realitzar el nostre treball? I l’alumnat disposarà de mesures i material necessari per garantir la seua salut?\nS’ampliarà el curs 2020-21 la plantilla de professorat i s’augmentarà el nombre d’adjudicacions de professorat a fi de poder atendre millor l’alumnat? Es respectaran els drets laborals del professorat interí? S’adoptaran les mesures necessàries per poder conciliar la vida laboral i personal del professorat davant una situació de crisi social i sanitària com la que estem patint?\nEs crearan més torns en franges horàries diferents el curs que ve? Augmentarà el volum de feina del professorat en haver de fer el doble de tasca, presencial i no presencial? Durarà la nostra jornada laboral les 24 hores del dia amb més teletreball del que ja fem? Està el sistema educatiu preparat per a fer aquest salt metodològic? Es donarà un formació adequada al professorat? Es proveiran els centres educatius d’equipaments i materials adequats i suficients? Haurem de resignar-nos a carregar sobre les nostres espatlles una quantitat il·limitada de burocràcia fins al dia del judici final?\nTindrem alguna resposta mínimament satisfactòria que oferesca alguna orientació davant de tant de misteri?\nValència, Països Catalans, 25 de maig de 2020


Pablo Díaz (UOC): "Les restriccions són una patacada en el pitjor any pel turisme" Pablo Díaz (UOC): “Les restriccions són una patacada en el pitjor any pel turisme” – El Món\nPablo Díaz (UOC): “Les restriccions són una patacada en el pitjor any pel turisme”\nACN 28/07/2020 7:27 am\nEl veto turístic a Catalunya va començar divendres amb la recomanació del primer ministre francès, Jean Castex, de no visitar el territori davant una situació sanitària “degradada”. Diumenge, el Regne Unit va posar en marxa una quarantena obligatòria de catorze dies per a tots els viatgers provinents d’Espanya. Aquesta decisió va provocar la cancel•lació de tots els vols a l’Estat, excepte les Illes Balears i Canàries, per part del turoperador TUI.\nA aquestes restriccions s’hi sumen les imposades per altres països. Bèlgica ha prohibit als seus ciutadans visitar Lleida i Osca i qualsevol ciutadà provinent d’aquests territoris s’haurà de fer un test PCR i complir una quarantena de dues setmanes. En aquest sentit, Noruega ha imposat una quarantena de deu dies als viatges procedents d’Espanya. “Si l’estiu l’anaven a salvar França, Itàlia, Alemanya i Regne Unit, si ja no tenim francesos ni britànics, el dany serà catastròfic”, ha lamentat. El professor de la UOC ha assegurat que, tot i que es podrien donar les condicions per rebre turistes, les autoritats dels països veïns s’han volgut “curar en salut” per evitar una altra “explosió” de la pandèmia.\nDe fet, Díaz ha recordat que cap país ha prohibit directament visitar Catalunya, sinó que ha adoptat recomanacions o ha imposat condicions per minimitzar el risc de contagi. Tot i això, ha advertit que les mesures “impedeixen” el turisme. De fet, el 90% de les reserves fetes per britànics a zones com la Costa del Sol s’han cancel·lat a conseqüència de la quarantena imposada pel govern del Regne Unit. La importància d’aquestes mesures s’agreuja pel pes del turisme britànic i francès en el sector a Catalunya. França és el primer país emissor de visitants estrangers, amb 4,1 milions de turistes, segons dades del balanç turístic de Catalunya del 2019. A aquest li segueix el Regne Unit, amb dos milions de turistes registrats l’any passat.\nA les noves restriccions imposades per aquests governs s’hi suma també la falta de connectivitat amb països com els Estats Units o la Xina, amb despeses “molt interessants” pel territori. De fet, el 2019, els Estats Units va ser el primer mercat emissor amb més despesa a Catalunya el 2019, 2.563,2 milions d’euros, seguit de França i el Regne Unit, amb 2.477 milions i 1.986 milions, respectivament. Els anuncis d’aquests països s’han produït en el moment en el qual s’intuïa una certa recuperació del sector, històricament un dels més “dinàmics” en situacions de crisi però un dels més castigats en aquesta ocasió.\nA curt o mitjà termini, la crisi suposarà una “reestructuració” del sector que “costarà” el tancament d’algunes empreses. Díaz s’ha referit a algunes companyies ‘low cost’ que s’han vist obligades a “reestructurar a la baixa” el nivell d’activitat per la falta de demanda. “Moltes d’aquestes empreses, que ja ho passaven malament abans d’aquesta situació, probablement no sobreviuran”, ha lamentat. Així mateix, ha esmentat a la situació del turoperador TUI i ha recordat la fallida de Thomas Cook l’estiu passat. El professor també ha destacat la gran “incertesa” de la situació, que provocarà que moltes empreses siguin “inviables”.


Què és la poesia? Com es fa poesia? Són algunes de les bones preguntes que s'han fet a P5. El resultat, extraordinari!\nA parvulari aprenen programació i robòtica amb la Beebot!\nL'Imperi Romà a P5\nLes nenes i els nens de P5 per carnaval van disfressar-se de romans, com els Armats de Mataró, i això els ha obert el cuquet de la curiositat. Volen saber més coses de l'Imperi Romà. I com que saben que alguns nens i nenes de 6è ho van estudiar el curs passat, els han demanat que els ho expliquin. Per fer-ho han hagut de cercar informació als llibres i escriure les preguntes que volen resoldre.


El Club de Tenis Gandia es corona al Torneig Tecnifibre celebrat en les seues instal·lacions - Diari Serpis\n– Èxit del Tenis de la Safor al torneig Tecnifibre realitzat a les pistes del Club de Tenis Gandia\n– El Club de Tenis Gandia demostra el seu bon fer al torneig Tecnifibre\nEl gandià Higinio Sanchis i la vallera Carmen Lledo van ser profetes a les seues pistes de terra i es van proclamar campions del circuit Tecnifibre disputat durant tota la setmana en les pistes del Club de Tenis Gandia.\nSanchis va ser campió després de véncer en categoria absoluta a Pascual per un marcador de 6-3, 3-6 i 10-8 en un partit interminable que es va dilucidar amb la mort sobtada.\nHiginio va fer revenja de la derrota del seu company Samuel Martínez en semifinals davant Pascual que truncà una final enterament local.\nEn la categoria infantil Carme Lledo no va fallar i va derrotar també en l’últim set a Carmen Fernández que havia derrotat en l’anterior ronda a la gandiana Loles Carbo. El resultat final va ser de 6-2, 1-6 i 10-6 per a la de Tavernes.\nEn la categoria cadet, Paco Martí del CT Gandia va perdre la final davant Íñigo Lara per un ajustadíssim 5-7, 6-3 i 10-8. Va ser una autèntica llàstima no poder amarrar una victòria en un partit que Martí tenia dominat.\nDestacar també el subcampionat en categoria benjamí de Megan González i les semifinals en categoria aleví d’Alize Gutiérrez.\nSens dubte un gran resultat per als pupils de Doro Martínez que continuen collint triomfs en aquest circuit provincial. Aquesta setmana el circuit es trasllada a les pistes del CT Pego mentre que el torneig de Tavernes que havia de disputar-se després se suspén definitivament.\nArticle anteriorExcel·lents resultats del llançadors del Club de Córrer el Garbí\nArticle següentGandia millorara els recursos hídrics a l’Ullal del Molí


La Nostra Volta [Surfing 'n' Riding the World]: SURF SPOT #29: Bermejo, PERU\nSURF SPOT #29: Bermejo, PERU\nBermejo: Per nosaltres una de les millors platges del Perú per molts motius diferents...\nConduint per la Panamericana, en mig del gran desert peruà i sense indicació, si busques onades pots trobar aquest especial indret.\nNo son els hotels de luxe ni els atractius nocturns els que fan d’aquest lloc una meravella, si arribar-hi és complicat és gràcies a la nul·la informació o indicació i és això que fa que els llocs mantinguin la seva naturalesa intacta.\nBermejo és una petita badia més de la gran costa peruana, no és maca per la seva vegetació ja que l’àrid paisatge i la poca pluja no deixen créixer res. Quatre cabanes de pescadors vigilen la costa de la badia nit i dia, sortint a pescar en petites embarcacions de dos mariners.\nSi hi ha un handicap al surf de Perú és el vent fort i constant de la mateixa direcció d'on venen les onades, sud. Per això aquesta platja és tant apreciada, el vent bufa offshore creant onades llargues i solitaries.\nAquest pointbreak d’esquerra convida a singlefin i a longboards en dies petits per poder caminar per les infinites esquerres... shortboard per takeoff radicals en dies més grans, seccions potents però constants. El banc de sorra canvia segons la temporada així que les onades poden desaparèixer o trencar malament durant el canvi d’estació.


El Base Oviedo del tortosí Toni Malla fa una passeta més cap a la promoció d'ascens ~ EbreDigital.cat\nNou pas endavant del Balonmano Base Oviedo per a assolir el seu gran objectiu d’aquesta temporada i que no és altre que disputar la promoció d’ascens a la Divisió d’Honor Plata masculina. Els de l’entrenador tortosí Toni Malla, després d’imposar-se la setmana passada a la pista de l’Atlètica Avilesina i quedar-se totsols al capdavant de la classificació, van imposar-se al seu terreny de joc per quatre gols de diferència (29-25) i a falta de cinc compromisos per tancar la lliga regular compten amb dos punts de marge respecte als Cafés Toscaf, que té que descansar en la penúltima jornada del campionat.\nL’Handbol Salamanca, que ja no es jugava res, va sortir sense cap tipus de pressió i va oferir un plantejament valent i arriscat sense cap tipus complex davant el líder de la categoria. La precipitació dels locals i els errors defensius, fent obvi el que s’hi jugaven en aquest partit, van donar ales als salmantins, que aconseguien per moments situar-se per davant al marcador. Malgrat això, els de Malla, van tirar una vegada més d’ofici per a aconseguir un avantatge de dos gols al descans.\nA la represa, sortien molt més endollats i malgrat no ser el millor partit en defensa, el Base Oviedo va imposar la seva llei capitanjats pel pivot Dani Sedano que amb deu gols va ser el màxim golejador del partit.\nEl tècnic ebrenc valorava positivament el triomf dels seus però tot i així reconeixia que “no hem estat malament en atac. En la primera meitat hem estat espessos. En la segona meitat hem corregit un parell de coses i ens ha funcionat. No hem estat fins en defensa. A nivell d’intensitat no hem estat com altres dies. Entenc que, després de l’esforç realitzat, un mal dia el podem tenir. No em preocupa, però hem de continuar treballant”. A més, Malla admetia que “el Salamanca ha fet un partit molt valent. Venien sense jugar-se res, a gaudir, i fa que els partits es compliquin”. “Hem tirat d’ofici en la segona part, hem gestionat bé els temps. Són dos punts més, que és l’important”, sentenciava Malla.\n“Estàvem molt precipitats. Una cosa és jugar amb ritme i una altra, jugar accelerats. Volíem trencar el partit ràpid i ens ha entrat l’ansietat que vam tenir en algun partit en la primera volta”, asentia l’entrenador tortosí que afegia que “ens ha afectat molt que no hem estat encertats en els llançaments. Això, en moments on podíem trencar, no ho hem fet i això, psicològicament, et resta concentració. Ha estat un partit estrany. Al Salamanca li ha sortit tot bé”.\n“Ens queden sis punts per a assegurar la fase d’ascens. Espero que davant Delícies anem per totes, a fer un bon partit i a agafar bones sensacions. Com més aviat millor ens classifiquem, abans podrem planificar coses per al futur”, afegia Toni Malla.


3 botons i START: Jocs que no van veure la llum: l'Earthworm Jim de la PSP\nJocs que no van veure la llum: l'Earthworm Jim de la PSP\nJa vaig parlar fa temps, més d'un any, de la saga Earthworm Jim dins la secció Petits Clàssics, que de fet inaugurava. Allà hi vaig esmentar el joc que protagonitza l'entrada d'avui, curteta perquè vaig una mica de cul, si no us sap greu. Era una nova entrega de la saga que havia de sortir per a la portàtil de Sony, la PSP, i feia així:\nBé, seria més correcte dir "hauria fet així", perquè com ja he dit no va sortir. Havia d'aparèixer el 2006-2007 i pel que es pot veure al vídeo no tenia mala pinta. Podria haver estat molt bé, i a l'alçada d'una saga que, per desgràcia, va veure unes quantes entregues dolentes i que no se sap si acabarà veient l'Earthworm Jim 4 dels rumors que van començar el 2008 però que, de moment, han estat desmentits.\nLa idea era fer un remake del primer títol, mantenint l'esperit de la sèrie amb habilitats afegides, una combinació que sempre és interessant, i se n'encarregava Atari però, pel que podem llegir a la web Unseen64, els drets de la franquícia els tenia Interplay i com que va fer fallida (va vendre, entre altres coses, la franquícia Fallout a Bethesda) va aparcar indefinidament el projecte, en una injustícia d'aquelles que fan que alguns títols que no tenen cap problema en si mateixos no vegin la llum. Una autèntica llàstima en aquest cas. Es veu que s'està recuperant poc a poc, per tant no perdem l'esperança de veure algun dia un nou joc protagonitzat per aquest cuc tan especial, sigui per a la PSP o per a d'altres consoles.\nEtiquetes de comentaris: earthworm jim, Jocs que no van veure la llum, psp


Jordi Esteva: “Ara toca seguir, aixecar-se i continuar la bona dinàmica” | CE Noia Freixenet\nBy CE Noia • On 29 de Gener de 2017 19 de Febrer de 2017 • In Nacional Catalana, Ok Lliga\tNacional Catalana, Ok Lliga Copa Generalitat, freixenet, hoquei, hoquei patins, nacional catalana, noia, noia freixenet 0\n24 hores després de la final, l’entrenador del Noia Freixenet B ha valorat el paper a la VIII CopaGeneralitat. Jordi Esteva envia un missatge clar a l’equip assegurant que “ara toca seguir, aixecar-se i continuar la bona dinàmica”,una dinàmica marcada pel lideratge de la categoria i amb un important objectiu per encarar la segona part de la temporada.\nEsteva reconeix que “tot i no poder guanyar la Copa, vam fer un gran partit i gran jornada”, recordant que primer es va eliminar al Capellades “amb molt treball defensiu i bon joc”. D’altra banda, de la final destaca que es va competir en tot moment davant d’un Tona “experimentat i veterà”.\nEn declaracions als mitjans oficials del Club, ha ressaltat que “els jugadors ho van donar tot i van estar a un gran nivell, del primer a l’últim” i per aquest motiu, felicita a l’equip pel treball fet a la VIII Copa Generalitat.\nEl Noia Freixenet B goleja al Folgueroles (4-0) per mantenir-se al liderat


Defecte de forma | Una hora de son menys al dia...\nPosted on 13 Desembre 2010 by Jesús Jiménez\t5 comentaris\nAquesta entrada serà una mica especial. Em centraré en el debat en el que el PSC es troba immers. Se que no va destinat a la majoria dels lectors d’aquest espai, però no seria jo si no digués la meva.\nEls resultats del 28-N han estat desastrosos per a l’esquerra catalana i en especial per al PSC, partit on milito. La contundència ha estat màxima i obliga a una profunda reflexió per part del militants i de tots aquells que comparteixen el projecte. EL 28-N suposarà l’adéu de la primera fila política de noms molt importants del socialisme català. Una generació haurà de donar un pas enrere per a que altres puguin preparar el futur.\nI fins que arribi el congrés de la tardor, el PSC ha d’alimentar el foc del debat.\nPermeteu-me la meva minúscula aportació.\nEns trobem davant de la major crisis del partit des de la seva fundació. El pitjor resultat electoral de la seva història, la necessitat de un canvi de direcció i una marcada incapacitat de connectar amb la ciutadania.\nEls resultats electorals no són un problema, són un síntoma. El canvi de lideratge, obligat pels mals resultats, pot ser traumàtic per la manca de futuribles clars. I sens dubte, l’allunyament del carrer ha de ser el punt central de les nostres reflexions.\nPer què hem arribat a on som?\nNo em referiré als elements ambientals (crisis, PSOE, estatut…) malgrat la seva importància perquè ens apartarien del debat.\nEl nostre gran pecat ha estat la incapacitat de comunicar. Hem governat el país durant set anys, i més enllà de les dades, els catalans no saben que hem fet i, sobretot, perquè ho hem fet. Els successius debats polítics ens han anat asfixiant, perquè els perdíem tots de cara a l’electorat i als mitjans de comunicació.\nI això ha fet que compareguéssim a la contesa electoral amb la millors de les accions de govern i amb cap oportunitat de guanyar.\nFaré un petit incís amb el tema de senyalar el tripartit com un error. Som un partit d’esquerres que es presenta per encapçalar Catalunya segons el nostre ideari. No haver repetit la fórmula hagués donat el govern a CiU. El tripartit pot resultar un problema per al PSOE, però mai pel PSC.\nCap a on hem d’anar?\nComençaré amb cap a on no hem d’anar. La crisis del PSC no és un problema de valors, principis i programa. La gent no ens ha abandonat per les nostres arrels. De fet, l’alta aprovació de la nostra gestió dels últims set anys ens demostra el contrari. L’obra de govern és la manifestació del nostre programa i aquest de les nostres conviccions. No hem de refundar el PSC. El seu ideari és fort, està vigent i Catalunya connecta amb ell.\nNo hem d’obrir debats aliens als socialistes catalans. Parlar de dues ànimes, avui, és una anacronisme. El PSC és un partit catalanista i d’esquerres, aquest debat ja no existeix\nEl canvi passa per repensar la nostra manera de fer i viure política. Ens movem amb “manuals” dels anys 80 amb eines del segle XXI. Hem d’aprendre a parlar, en el sentit més bàsic. Al 2010 és parla un idioma diferent. I encara no ens hem adonat. Hem de generar confiança i complicitats amb la societat. I això no s’aconsegueix amb programes i obra de govern. Hem de fer arribar els nostres valors i les nostres arrels. Hem de “vendre” el “Què som” i el “Per què fem les coses” abans d’arribar al “Què volem fer”. Aquest és el nou model de relació entre els polítics i els seus electors. I entendre que els mitjans de comunicació són els mitjancers entre els polítics i la societat.\nDonaré un parell d’exemples:\nObama. Va guanyar les eleccions doblant al seu oponent. La seva llei estrella, la reforma sanitària, ha estat un calvari per ell. Part de la societat americana s’oposava i el resultant ha estat una versió descafeïnada. La fe i la confiança en el candidat superava el seu programa.\nRossell. Va guanyar les eleccions al Barça sense programa. Els dos anys de campanya a peu de carrer i el suport de mitjans de comunicació han fet que les últimes eleccions fossin un tràmit. Ell havia guanyat la confiança molt abans de la campanya.\nPer això crec que el nostre futur passa per:\nEstablir la comunicació com a pedra angular de les nostres accions.\nReconstruir els ponts amb els sectors socials i culturals que ens són propers.\nBuscar noves maneres d’interactuacció amb la societat que ens facin menys dependents dels mitjans de comunicació.\nCrear una estructura de partit allunyada del Municipalisme que articuli un discurs de país complet i autònom.\nEvitar debats infructuosos.\nTags: comunicació, confiança, futur, psc. Bookmark the permalink.\nPrevious post ← Un desert de condemnes\nNext post Perdoneu, però algú ho havia de dir… →\n5 thoughts on “Defecte de forma”\nSONIA FABRA MIRALLES ha dit:\n13 Desembre 2010 a les 10:21 pm\n14 Desembre 2010 a les 6:56 pm\nHola Jesús. Avui mantindrem una d’aquelles baralles dialèctiques que de vegades tenim.\nPuc estar més o menys d’acord amb el teu plantejament general. Ara bé, pel que fa a les conclusions on desgranes 5 punts a seguir, en aquí ja no coincidim.\nNo qüestiones quin posicionament ha de tenir el PSC vers el PSOE o és que per a tu és el mateix i per tant ja no cal qüestionar-s’ho?\nHo dic perquè les darreres declaracions d’en Montilla i la rèplica d’en Marcelino Iglesias, no sembla que vagin per aquest camí. Com tampoc hi va la decisió de marxar d’en Castells o algunes de les declaracions de la Tura o l’Ernest Maragall.\nSón del mateix partit la C. Chacón i els esmentats abans? Ho dic perquè sovint no ho sembla!\nPer a C. Chacón la sentència sobre l’Estatut ja li va està bé, quan tu saps que per a d’altres sectors del PSC va ser una bufetada.\nJo crec, a l’inrevés que tu, que està en joc la “C” del PSC. Què volen? Mantenir-la? Ja els hi sobra? Solament indica un espai territorial i res més?\nTu, innegablement, tens més informació que jo i per tant segurament una opinió més contrastada. Ara bé, que no hagis inclòs en les conclusions el que esmento, no sé si ha de ser motiu de preocupació o és que definitivament ja se sap que el PSC farà sempre el que el PSOE li digui.\nCrec que el PSC és molt més ric i plural que no pas acaba essent una mera sucursal regional, un partidet mirall de les decisions dels barons del PSOE. És solament la opinió d’un que no milita al PSC. En canvi si el PSC tingués aquestes coses més clares, fins i tot m’animaria a donar-li la meva confiança.\n21 Desembre 2010 a les 1:24 am\nprimer de tot, disculpa’m per no contestar-te abans.\nSí que he comentat el punt que em demanes, però no de la manera que tu m’ho demanes. En el quart punt parlo de la generació d’un discurs de país complet de país i autònom. I suposo que autònom, que no autonòmic, és el punt de la qüestió.\nEl que no vull, i crec que no ha de ser, és definir el PSC en vers la seva relació cap al PSOE. El PSC té el seu discurs i els seus valors. I aquests són els que li toca defensar i fer valer i els que l’han de definir.\nQuan es posa com argument la submissió del PSC al PSOE, és fa més com a mantra que com a realitat. Venim de viure una època on les relacions entre Ferraz i Nicaragua no han estat les millors ni molt menys i on els socialistes catalans han tensat la corda a més no poder. I de fet, mai s’havia aconseguit tant!\nA mi em sorpren també allò de les dues ànimes… crec que la victòria del sector del Llobregat va ser el final d’aquesta cançoneta. En arribar al poder, van veure que el PSC seria catalanista o no seria. I ara estem vivint l’etapa més reivindicativa, identitàriament parlant, del PSC.\nResumint, el PSC té clar el seu perfil catalanista, però no és independentista. I que ningú esperi que faci caure al PSoE a Madrid, perquè això suposaria l’arribada del PP al poder… i no ens demaràs que en siguem els responsables, oi? Però crec que definir-nos com sucursalistes…\n31 Desembre 2010 a les 8:05 pm\nCrec recordar (tu ho sabràs segur) que fa uns pocs dies o en Nadal o l’Iceta deien que en els darrers 7 anys no han votat mai en contra del PSOE en cap de les votacions al Congrés.\nÉs per parar-se i pensar, crec jo.\nNo li demano al PSC que sigui Independentista, li demano que tingui personalitat pròpia (veure primer paràgraf).\nÉs que el PSC és Federalista? O és? Si a aquesta pregunta es respon que si (cal tornar a llegir el primer paràgraf).\n2 gener 2011 a les 4:23 am\nEl PSC és federalista. I la força d’una bona gestió a Madrid ha de ser no tenir mai la temptació de votar en contra del PSOE. Crec que els 25 del PSC han d’exercir molta més força a Madrid. Crec que el PSC es deu a Catalunya. Però no hem d’oblidar de la necessitat d’un govern progressista a Madrid.\nRT @jrteruel: A los políticos en Cataluña, y especialmente a los cargos públicos, se les está calentando el lenguaje progresivamente. Este… 4 hours ago


La parella i l’efecte mirall – Acompanyament Familiar\nQuantes vegades has pensat fugir de la teva relació?\nI si la persona que somnio m’està esperant?\nLa relació de parella és un dels desafiaments més grans en el que ens trobem al llarg de la nostra Vida. Hi ha moltes mirades que, actualment, es qüestionen els models establerts i posen en dubte la seva validesa, ja sigui com a format pràctic, o com a dinàmica de realització individual.\nMés enllà de preservar, o no, la monogàmia, la família nuclear i el model mainstream imperant, el que m’agradaria posar damunt la taula amb aquestes línies és tot allò que ens succeeix quan ens obrim a compartir en lo profund d’un vincle.\nMirar a una altra persona a través dels nostres ulls, té una implicació molt interessant en la forma en com conceptualitzem el què veiem; quan et miro a través meu, el que veig, la major part de les vegades, té més a veure amb mi que amb tu. La meva mirada -les ulleres que vesteixo quan t’observo- parlen de la meva forma de llegir la Vida, les emocions, els moviments corporals, les relacions, etc. Comprendre que el que veig en tu sóc jo, és un moviment necessari per tal de poder sostenir el que l’laltrx ens retorna en tant que reflex del que projecto.\nComprendre que qui tinc davant – en un context d’obertura sincera i profunda – actua com a mirall on reflectir les meves profunditats i estructures internes, m’aporta un espai de sinceritat on poder recollir allò que m’incomoda i m’inquieta; acceptar que la imatge que se’m retorna és una oportunitat per descobrir-me a través de l’altrx.\nLes relacions de parella -sempre i quan siguin establertes en un context de mínima implicació emocional- en tant que espais d’obertura personal, fan emergir la memòria arcaica del nostre primer vincle: la història infantil amb la mare i/o el pare.\nQuè vaig rebre? Com?\nQui m’ho donava?\nS’esperava quelcom de mi per ser mereixedorx d’amor?\nLa forma en com hem après a rebre amor, mirada, vincle i presència es fa més evident quan hem de tornar a establir un espai de comunió profunda amb una altra persona. Les vivències no resoltes de la nostra relació materno/paterno-filial afloren en el vincle de parella i, sovint, al no trobar en l’altrx el que seguim esperant que vingui de fora, tornem a reaccionar tal i com ho vam aprendre a fer en la nostra etapa infantil: ens enfadem, ens protegim, ens escapem, ens fem inhertxs, etc. Cadascú pot arribar a descobrir quin és el comportament intern que vertebra el seu esquelet de supervivència.\nObrir-te a rebre aquesta imatge que et retorna l’altrx és aventurar-te a créixer, a reconquerir el teu espai de Vida, a reescriure que ets mereixedorx d’amor i de respecte pel sol fet d’existir. La parella esdevé, des d’aquest espai de maduresa, un entorn segur on transformar-se i abraçar el nostre camí.\n2 thoughts on “La parella i l’efecte mirall”\n26 juny, 2018 at 5:45 pm\nMil gràcies per aquest text, Elisenda!! M’ha arribat en un moment en què estava meditant justament això!\n27 juny, 2018 at 5:48 am\nde res Laura! veig que aquest article us ha mogut a moltes!


La Generalitat limita la celebració de la castanyada i prohibeix les festes i túnels de terror de Halloween - Diari de Girona\nLa Generalitat limita la celebració de la castanyada i prohibeix les festes i túnels de terror de Halloween\nRecomanen celebrar-ho amb les «bombolles de convivència» o «ampliades» i a l'aire lliure o espais ventilats\nEncara que a Catalunya és tradició celebrar la castanyada, elaborant i menjant panellets, castanyes i moniatos rostits, en els últims temps, la comercial festa de Halloween, d'origen anglosaxó, s'ha fet un espai, especialment entre els més petits. També els joves l'han adoptat, amb les populars festes de disfresses o les atraccions de terror. La idea, en el fons, és explorar una por controlada i divertir-se al màxim.\nNo obstant això, enguany l'horror és més real que mai i, per tractar d'evitar que s'expandeixi el virus de la covid-19, la Generalitat ha prohibit totes les macrofestes, les revetlles amb ball i disfresses i sobretot els botellons al carrer. De fet, Protecció Civil únicament permet passar aquestes festes en família, amb grups de fins a sis persones, amb les quals es tingui contacte habitual i en espais ben ventilats.\nTambé es prohibeix que els nens vagin de porta en porta fent el «truc o tracte» o els passatges del terror. En qualsevol cas, Protecció Civil recorda que la màscara d'una disfressa no substitueix a la màscara de protecció contra el coronavirus.\nVenda de panallets\nTot i això, contràriament al que podria semblar, la prohibició de les macrofestes podria beneficiar les pastisseries. «En ajuntar-se en petit comitè, el client prefereix gastar el mateix que abans pagava per la pastisseria industrial però ara en producte de qualitat, encara que hi hagi menys quantitat, perquè també hi ha menys persones reunides», expliquen fonts del Gremi de Pastisseria de Barcelona. De fet, de la mateixa manera que va passar per Sant Joan, el gremi confia i preveu incrementar les vendes de panellets en un 2,5%.\nEls productors han d'extremar aquest any encara més les mesures de seguretat alimentària. De fet, aquest conjunt de mesures són les mateixes que la pastisseria professional aplica des de fa mesos. «A part del conjunt de normes higièniques bàsiques, els pastissers ens hem adaptat a la nova situació, restriccions i demanda. Ara, quan s'acaba l'elaboració d'una remesa de panellets, aquests es col·loquen en safates més petites, s'envasen i es posen darrere d'una mampara protectora», conclouen fonts del gremi.\nPer als que, d'altra banda, aprofitin les estones a casa per atrevir-se amb l'elaboració de panellets a casa, el Procicat també llança una sèrie de recomanacions, a part de limitar l'aforament a un màxim de sis persones.\nEl document estableix com a claus per cuinar aquests típics dolços fer-ho respectant els grups de convivència estable, intensificant la rentada i correcte higiene de mans i envasant els panellets quan estiguin llestos per evitar la contaminació externa. També s'aconsella l'ús de mascareta durant l'elaboració i no compartir els utensilis.


La Unió Esportiva Olot supera un grandíssim Nàstic de Tarragona amb una victòria forjada en els últims minuts – elgarrotxi.cat\n27 Octubre, 2019 Redacció GARROTXA 0\nLa Unió Esportiva Olot supera un grandíssim Nàstic de Tarragona amb una victòria forjada en els últims minuts (UE OLOT 2-1 Nàstic de Tarragona).\nDe valor incalculable. Els tres punts que ha aconseguit aquesta tarda la UEO tenen un gust especial i dolcissim tenint en compte que al davant hi havia un gegant com el Nàstic de Tarragona, sens dubte el millor equip que ha passat per l’Estadi i que avui ha tornat a demostrar que no mereix pas la seva complicada situació a la classificació. Un triomf amb èpica i d’aquells que fan afició en un partit molt bonic entre dues propostes que han fugit de l’especulació i han apostat per un atac constant i descarat.\nUna primera meitat distreta amb bones notícies per al bàndol olotí, ja que Héctor Simón ha carregat el fusell just abans del primer quart d’hora per marcar el primer (14′). Acció ofensiva de Natalio, Perone intercepta la pilota i la deixa just fora l’àrea, on ha arribat el llançanenc per dirigir-la amb potència i col·locació a la porteria grana. El Nàstic, però, ha començat a mostrar el seu reguitzell de recursos ofensius per apropar-se amb més intenció a l’àrea de Pol Ballesté, que més tard esdevindria un dels protagonistes.\nI és que el barceloní ha posat una mà decisiva en un tir de Ballesteros que ja duia el camí del gol. I a cinc minuts del descans, pilotada llarga de Bernabé, Pedro Martín guanya l’esquena de Carles Mas i supera la sortida de Ballesté amb un toc delicat (40′). Podria haver estat una diana psicològica i capaç d’ensorrar els ànims del personal, però l’Olot ha demostrat estar ben preparat a nivell emocional per refer-se tot seguit a la represa.\nI és que els homes de Garrido han sortit a la segona meitat amb un ritme vertiginós a nivell físic i tècnic, impregnant el seu segell característic. Kilian Grant, després d’una jugada combinativa, ha rematat desviat dins l’àrea. A l’altra banda, l’ofensiva dels tarragonins també es feia notar a les botes d’Habran JR, incapaç de batre el mur Ballesté. Garrido ha donat entrada a homes de refresc com Pedro del Campo, per oxigenar una mica la zona de creació, i també Jordi Xumetra, per aprofitar els seus desmarcatges a l’espai.\nEl partit estava trencat i molt obert, un autèntic espectacle per a l’espectador neutral i segurament un maldecap per als dos entrenadors. Però no ha estat de jugada sinó a pilota aturada quan Carles Mas s’ha vestit d’heroi amb una maniobra acrobàtica certament espectacular. Ve d’un còrner d’Héctor Simón que despenja Kilian al segon pal i el banyolí l’engalta de xilena amb la cama esquerra per fer esclatar l’Estadi (79′). Mas havia despertat els volcans amb una afició ben implicada que també ha jugat el seu partit particular. Quedaven deu minuts i calia aguantar el resultat de la manera que fos.\nEl Nàstic, amb tota la pólvora atacant, ho ha provat de mil maneres però s’ha estavellat amb la rigorosa defensa olotina primer i després amb un geni dels reflexos sota pals. Lolo Plá, en temps de descompte, s’ha atrevit des de la distància però Ballesté, omnipresent, li ha negat l’èxit. Una victòria coral cuinada entre jugadors, tècnics i afició davant d’un rival que s’ha causat una impressió boníssima i que estem segurs que ben aviat sortirà de les últimes posicions per enfilar cap a la zona noble.\nEns quedem amb la rauxa del Fortí Olotí i el retorn del triomf després de quatre jornades per situar-nos a la desena posició amb 13 punts. Diumenge vinent al migdia, a la localitat aragonesa d’Ejea de Los Caballeros, intentarem mantenir aquesta ratxa positiva.\nINFO: Tractament de sanitat vegetal a Xenacs avui dimarts


La gran exposició dels 125 anys de les Bases porta a Manresa la bandera modernista de la Unió Catalanista\n“Els fonaments del catalanisme polític. Les Bases de Manresa, 125 anys”, l’exposició central de la commemoració dels 125 anys de les Bases, s’inaugurarà dilluns que ve, 12 de febrer, a la sala d’exposicions del Centre Cultural el Casino. La mostra, impulsada per la comissió ciutadana del 125è aniversari de les Bases i l’Ajuntament de Manresa, […]\nDebat sobre la dinamització econòmica i territorial de les ciutats no metropolitanes en el marc del 125è aniversari de les Bases\nEl proper 9 de febrer tindrà lloc una jornada sobre dinamització econòmica i territorial de les ciutats no metropolitanes en el marc de la commemoració del 125è aniversari de les Bases de Manresa. Les sessions tindran lloc a l’Espai de la Plana de l’Om i començaran a les 9 del matí. Hi participaran els economistes Germà Bel […]\ngener 18th, 2018\nEl programa commemoratiu del 125è aniversari de les Bases de Manresa continua aquest dijous amb la inauguració de l’exposició “Manresa 1814-1931, l’època de la industrialització” al Museu de la Tècnica. L’acte inaugural, que tindrà lloc a dos quarts de vuit del vespre, comptarà amb l’assistència de l’alcalde de Manresa, Valentí Junyent; el vicepresident de la […]\ngener 9th, 2018


La Biblioteca Pública de Paiporta celebra la gran festa final del 'Passaport Lector' - El Meridiano de L'Horta\nEls jardins del Xalet de Català han acollit una vesprada repleta de premis, sorpreses i música\nEls jardins del Xalet de Català han reunit a menuts i menudes de Paiporta, així com professorat dels seus centres educatius, per a celebrar la gran festa final del ‘Passaport Lector’.\nLa jornada ha comptat amb la presència de l’alcaldessa de Paiporta, Maribel Albalat, així com part de l’equip de Govern, en un acte conduït i animat per El Gran Jordiet, acompanyat de Timonet.\nPer a l’alcaldessa, Maribel Albalat, «El Passaport Lector ha demostrat ser una gran iniciativa. Moltes i molts ja coneixíeu la Biblioteca i éreu usuaris habituals, però també molts d’entre vosaltres vos heu fet el carnet de la Biblioteca gràcies al Passaport. Ara vos esperem perquè vos plantegeu nous reptes lectors personals. Esteu convidats i convidades a continuar aquest viatge a través del món dels llibres».\nMenuts i menudes han gaudit ballant i sentit els contes i històries dels contacontes. Seguidament, han rebut els diplomes que reconeixien la seua participació en el ‘Passaport Lector’, completant tots els reptes. El reconeixement anava acompanyat d’un premi en forma de llibre.\nEl ‘Passaport Lector’ començava a rodar a principis d’any, proposant a xiquets i xiquetes un repte lector mensual al voltant d’una temàtica comuna, convidant-los a un viatge lector per a fomentar la lectura entre la població escolar. Prop de 1.000 xiquets i xiquetes de Primària s’han sumat al ‘Passaport Lector’, completant-lo al llarg del curs.\nLa iniciativa del ‘Passaport Lector’, encetada per la Regidoria de Cultura amb la col·laboració de la Fundació Full, està servint per a incorporar a xiquets com a xiquetes des d’edats més primerenques a la lectura, fidelitzant-los amb carnets de la Biblioteca.\nTags: biblioteca Paiporta Passaport Lector


Bases fase final Campionat de Mallorca Femení 2017\nCampionat de Mallorca Femení 2017\nDates: 03.03.17 - 05.03.17\nBases fase final\nPRIMER - Es celebrarà a la seu de la Federació Balear d´Escacs (Pavelló Palma Arena) el 5 de març.\nSEGON - Les jugadores competiran en un sol grup.\nTERCER – Es disputarà per sistema lliga a tres rondes a partides a 60 minuts per jugador més un increment de 30 segons per jugada. Amb obligació d’apuntar totes les jugades.\n1a ronda: Dia 5 de març a les 10:00 hores.\n2a ronda: Dia 5 de març a les 15:00 hores.\n3a ronda: Dia 5 de març a les 18:00 hores.\nDesempats: Dia 5 de març en finalitzar la última ronda.\nCINQUÈ - Els rellotges s’engegaran a l’hora prevista per a l´inici de cada ronda, perdent la partida la jugadora que no completi la primera jugada 15 minuts després de l’hora assenyalada per al començament de la mateixa. La incompareixença no justificada a una ronda suposarà l’eliminació del campionat. Els participants que precisin abandonar la sala de joc en el transcurs de les seves partides hauran de sol•licitar-ho a l’equip arbitral.\nSISÈ - Per a la primera classificada els sistemes de desempat seran: resultat particular, dues partides a 5 minuts més 2 segons fischer, número de victòries, sonnen, sistema koya i número de punts en negres.\nPer a la resta de posicions en acabar els sistemes de desempat seran: resultat particular, número de victòries, sonnen, sistema koya i número de punts en negres.\nNOVÈ - La primera classificada es proclamarà Campiona de Mallorca Femenina.\nBases fase prèvia\nTorneig d´escacs Open Festes Sant Pere 2018\n10.07.18 - 10.07.18\nTorneig Open Festes Del Carme 2018\nTorneig Sant Jaume Alcúdia 2018\nTorneig Escolar Sant Feliu Llubí 2018\n28.07.18 - 28.07.18\nTorneig La Patrona de Pollença 2018


Marco diu que el tercer pressupost del Pacte del Grau serà "el motor del vertader canvi social a Castelló" - Valencia Noticias\nEl pressupost de l’Ajuntament de Castelló per a 2018 accentua la inversió en el benestar social, l’ocupació i l’habitatge. El ple municipal sotmetrà a votació el 6 de febrer el projecte econòmic elaborat per l’equip de govern i recolzat pels partits signataris del Pacte del Grau. “Castelló tindrà uns pressupostos que volen ser el motor del vertader canvi social amb polítiques d’ocupació, sostenibilitat, innovació i rellançament econòmic que reduïsquen la desigualtat social i propicien el benestar públic de la ciutadania”, segons s’arreplega en la memòria elaborada de l’alcaldessa, Amparo Marco, i inclosa en l’expedient.\nLa despesa pública en 2018 potència la creació d’ocupació. El programa Jornals de Vila passa d’1,3 a 2,4 milions d’euros. La inversió municipal en programes i tallers d’ocupació s’eleva a 6,8 milions d’euros, que s’executaran en coordinació amb el Pla Estratègic d’Ocupació (2016-2019). El Consorci del Pacte Local per l’Ocupació es reforça i disposarà de 872.500 euros. “El Govern municipal permet l’accés a treballs de qualitat a les persones amb majors dificultats d’accés al mercat laboral”, indica.


Mostrant articles per etiqueta: personatges il·lustrats\nDivendres, 22 Gener 2016 11:30\nIl·lustres personatges il·lustrats: Marie Curie\nDilluns, 26 Octubre 2015 10:28\nPERSONATGES IL·LUSTRATS: ANGELINA ABAD CANTAVELLA\nSi voleu conèixer la vida i obra d'Angelina Abad, filla predilecta de la ciutat de Vila-rea, només cal que feu clic sobre arxius adjunts i el díptic d'esta il·lustre dona vila-realenca serà vostre.\nDilluns, 12 Octubre 2015 02:00\nPersonatges il·lustrats: Concha Beltrán Ramos\nDonya Concha va ser una reconeguda mestra de dibuix i pintura si voleu descarregar el díptic sobre la seua vida i obra només cal que feu clic sobre arxius adjunts.\nPERSONATGES IL·LUSTRATS: JOSEP GUMBAU VIDAL\nJosep Gumbau va ser un famós pintor nascut a Vila-real. Si voleu conéixer la vida i obra d'este artista vila-realenc podeu descarregar el díptic "Personatges il·lustrats: Josep Gumbau" fent clic als arxius adjunts.\nDilluns, 13 Juliol 2015 11:00\nPERSONATGES IL·LUSTRATS: RAFAEL BELTRÁN MONER\nHui volem compartir el díptic sobre la vida i obra del músic Vila-realenc Rafael Beltrán, només cal que feu clic als arxius adjunts i el díptic serà tot vostre.\nDilluns, 06 Juliol 2015 11:00\nPERSONATGES IL·LUSTRATS: VICENTE LLORENS POY\nLlorenç Poy és un dels pintors més destacats de la ciutat de Vila-real reconegut sobretot per la seua faceta de retratista. Si voleu conéixer més coses sobre la vida i obra d'aquest artista només heu de fer clic als arxius adjunts i podreu descarregar-vos el díptic il·lustrat.\nDilluns, 15 Juny 2015 12:47\nPersonatges il·lustrats: José Goterris Sanmiguel\nDilluns musical de la mà del mestre Goterris!\nUna setmana més compartim un dels nostres personatges il·lustrats, per descarregar el díptic només cal que feu clic als arxius adjunts.\nDilluns, 01 Juny 2015 11:34\nPERSONATGES IL·LUSTRATS: FRANCISCO GIMENO BARÓN\nNou dilluns, nou personatges il·lustrat. Hui és el torn de Francisco Gimeno Barón, destacat pintor nascut a Vila-real i fill adoptiu d'Aín.\nFent clic sobre els arxius adjunts podeu descarregar-vos el díptic.\nDilluns, 25 Maig 2015 12:03\nPERSONATGES IL·LUSTRATS: JOSÉ ORTELLS\nHui volem compartir el fullet sobre la vida i obra de l'artista vila-realenc José Ortells, autor d'algunes de les escultures més conegudes de Vila-real.\nSi feu clic sobre els arxius adjunts podeu descarregar el fullet sancer.\nDilluns, 18 Maig 2015 17:57\nPERSONATGES IL·LUSTRATS: FRANCESC TÀRREGA\nJa fa més d'un any, la revista Poble, amb la col·laboració de la Regidoria de Cultura de l'Ajuntament de Vila-real, ens va proposar crear un projecte il·lustrat per tal d'apropar als i les escolars de Vila-real la vida i obra de diferents persones destacades de la cultura local.\nAra volem compartir els fullets en format digital i amb opció a descàrrega. Des de hui, tots els dilluns penjarem un nou personatge il·lustrat per descarregar. Per començar, us presentem el músic vila-realenc més conegut al món Francesc Tàrrega.


La ciutat romana oculta | Itineraris Històrics\nLa ciutat romana oculta\nAbans d’iniciar el recorregut, hem de tenir en compte que molts dels vestigis de la ciutat romana de Palma no es conserven o estan sepultats sota altres construccions posteriors, pel que és difícil traçar i identificar els elements i els límits d’aquesta. Primerament, començarem citant les restes de la ciutat antiga que avui dia no podem contemplar, però que han estat documentades mitjançant excavacions, que posteriorment s’han tornat a cobrir.\nNo ha estat fins a ben entrat el passat segle, quan s’ha pogut comprovar que la Palma romana fundada per Quint Cecili Metel es troba en el solar de l’actual capital balear. Fins llavors, diversos autors van anar plantejant que es trobava a Santanyí, en la zona de Sa Carrotja. No obstant això, les troballes arqueològiques efectuades durant la segona meitat del segle XX han permès comprovar que la Palma romana es trobava en el mateix lloc que la Palma actual.\nComptam amb diversos exemples on les excavacions arqueològiques efectuades permeten documentar estructures, sobretot d’època romana, que posteriorment van tornar a ser cobertes. Un d’aquests casos correspon a l’excavació realitzada a l’interior de la catedral, on es va trobar el que ha de ser el mur documentat més antic de la ciutat (anterior a c . 50 aC) i dues habitacions, una amb un sistema de hipocaust per escalfar aquest àmbit, que semblen correspondre a unes termes d’època altimperial. Just al nord de l’absis de l’edifici catedralici també es van documentar importants estructures monumentals, entre elles, el podium d’un possible temple. Finalment en els soterranis de l’actual museu Diocesà, es van trobar diversos grans llenços molt bé conservats de les muralles de la ciutat antiga. Desgraciadament, gens de l’exposat fins a ara es pot visitar.\nSense que de moment pugui confirmar-se rotundament aquesta hipòtesi, recents estudis de caràcter urbanístic, geomètric i arquitectònic permeten plantejar si la Palma romana va comptar amb un teatre situat en la zona portuària, a l’inici del Passeig des Born, a l’illa compresa entre els carrers Jovellanos, Paraires i Plaça Joan Carles I. Concretament l’orientació i les característiques d’un conjunt de parets mitgeres entre edificis que a vista d’ocell conformen una estructura de forma radial –que recorda a edificis públics d’altres ciutats sota l’influx de Roma, total o parcialment destruïts, els fonaments del qual i murs portants van ser posteriorment reutilitzats per edificar habitatges, quedant el rastre fòssil de l’estructura inicial incrustat en els actuals edificis–, així com la presència d’un pati mancomunat que manté la forma semicircular característica de l’orchestra d’un teatre romà. La possibilitat que aquestes estructures corresponguin a un teatre romà es recolza a més en els criteris marcats per l’arquitecte Vitrubi, qui va establir que les ciutats marítimes havien de construir aquest tipus d’edificis públics al costat del port.


Tornen els Grafiters al Metro i agredeixen 3 passatgers [VÍDEO] | betevé\nL'empresa denuncia l'atac a un tren de l'L4 de matinada a l'estació de Maragall\nRedacció | diumenge, 4 de novembre del 2018, a les 14.01\nTransports Metropolitans de Barcelona (TMB) ha anunciat que presentarà una denúncia per “l’atac vandàlic a un tren de la Línia 4 de metro amb passatge” la matinada d’aquest dissabte. Segons ha explicat TMB en un comunicat, un grup de 34 grafiters va accionar el fre d’emergència d’un comboi de l’L4 de metro que circulava amb passatgers -i que, en aquell moment, estava aturat a l’estació de Maragall- amb la intenció de fer-hi pintades. Part del passatge va mostrar el seu rebuig per l’acció i alguns d’ells van ser increpats i agredits pels autors de les pintades.\nEn concret, i segons explica TMB, en van resultar agredides físicament quatre persones. Una dona embarassada va ser ruixada amb pintura d’esprai a la cara i les altres dues víctimes van ser sacsejades i colpejades. Després de ser ateses pels serveis mèdics, cap d’elles no va presentar lesions importants.\nDesprés de l’acció, els autors dels fets es van dispersar en grups i van fugir pels vestíbuls de les línies 4 i 5 de l’estació de Maragall, per on van sortit a l’exterior. En la fugida, un presumpte integrant del grup va ser retingut per membres de seguretat de metro i va ser identificat pels Mossos d’Esquadra. Duia 18 pots de pintura, uns guants i una targeta de memòria. Ara els Mossos han obert una investigació que faran a partir de les declaracions dels testimonis i el visionat de les càmeres de seguretat.\nA conseqüència de l’acció vandàlica, el servei de metro es va interrompre durant alguns minuts, durant els quals el grup va pintar el tren pels dos costats, motiu pel qual s’ha hagut de retirar del servei.\nPrincipal problema de seguretat\nTMB denuncia que atacs com aquest són cada cop més freqüents. Assegura que “el vandalisme grafiter és avui el principal problema en l’àmbit de la seguretat per als operadors ferroviaris a Espanya”. Afirma també que suposa una amenaça real per a persones i per a la prestació del servei, a més “d’una injusta càrrega econòmica sobre els sistemes de transport.” Fins ara, s’havien denunciat agressions als treballadors del suburbà, però no és tan habitual que s’ataqui el passatge.\nL’Observatori del Civisme del Transport Ferroviari —on s’integra TMB— ha advertit que el fenomen s’està accentuant i augmenta l’agressivitat dels atacs. A més de les mesures adoptades per cada empresa, els operadors demanen la implicació de les forces de seguretat pública i la judicatura perquè consideren necessària una actuació coordinada davant d’aquestes pràctiques.\nCGT denuncia accions constants\nEls autors de les pintades acostumen a penjar les seves accions al metro de Barcelona en un compte d’Instagram. Amb el nom de barcelonagraffsquad es fan conèixer a les xarxes. Un fet que des del comitè d’empresa del metro denuncien, tot afirmant que aquestes imatges haurien de servir als Mossos d’Esquadra a l’hora de tenir controlats aquests grups.\nDes del sindicat CGT asseguren que aquest tipus d’accions són constants. Per exemple, expliquen que aquest cap de setmana els grafiters han pintat un comboi històric a Can Boixeres i han fet destrosses a les instal·lacions de TMB a Vilapicina.\nLa terminal de contenidors recupera la normalitat després de l’incendi\nTorra retira el suport als pressupostos del Govern espanyol\nVOX demana més de 700 anys de presó per als líders del procés


L'ONCE reparteix 140.000 euros a Reus amb el sorteig del 'Cuponazo'\nEl 'Cuponazo' de la ONCE ha deixat 125.000 euros a Reus.\nL'encarregat de portar la sort a la ciutat ha estat Manuel Ortiz, amb punt de venda a l'avinguda Prat de la Riba\nActualitzada 08/07/2019 a les 11:27\nEl sorteig del ‘Cuponazo’ de l’ONCE del passat divendres, 5 de juliol, ha repartit un total de 140.000 euros a Reus. L’encarregat de repartir la sort a la capital del Baix Camp va ser Manuel Ortiz, agent venedor amb punt de venda al número 35 de l’avinguda Prat de la Riba. Ortiz va vendre quatre cupons premiats amb 25.000 euros cadascú d’ells i un altre cupó premiat de la categoria XXL, amb 40.000 euros. En total, va repartir 140.000 euros.\nL’agència de l’ONCE a Reus presta serveis personalitzats a 430 afiliats i afiliades i compta amb una xarxa de 77 agents venedors dels productes de joc de l’Organització. Enguany, l’ONCE ha repartit 50 milions d’euros en premis a Catalunya.\nXiquets de Tarragona i Moixiganguers d'Igualada suspenen la Diada Castellera prevista a Corsini\nComenta el contingut : L'ONCE reparteix 140.000 euros a Reus amb el sorteig del 'Cuponazo'


Diuen els que tenen memòria que a la Ter-Cat que es va celebrar a Figueres els dos màxims editors de les revistes que avui dia ofereixen relats fantàstics 100% en català, Daniel Genís davant del Freakcions i l’Albert Valls —menut— al comandament de la Catarsi, van trobar-se en aquella jornada, es van mirar llargament durant uns minuts l’un a l’altre i de cop van assentir breument amb el cap. Havien pres la decisió de col·laborar properament en llurs respectives edicions. El repte havia estat llançat en una posta de sol tòrrida a la capital de l’Empordà mentre la tramuntana arrossegava plantes mortes pels seus carrers.\nTot i que potser la cosa no va anar exactament així —però a veure qui s’atreveix a portar-me la contraria quan m’entra la vena èpica—, el cert és que aquesta col·laboració va donar lloc a dos números molt especials: El Freakcions 6 i la present Catarsi 27.\nI aquella confluència de voluntats es va confirmar donant més visibilitat a les autores catalanes que escriuen fantàstic. El resultat va ser una sèrie de contes on cada autora atorgava dues perspectives diferents d’una mateixa història. Una d’aquestes visions es publicava al Freakcions 6 i l’altra a la Catarsi 27.\nComencem amb l’Alícia Gili amb “Visions”, una aventura que barreja gèneres i que m’ha semblat molt interessant. Un món alternatiu on humans, màgics, màquines i cyborgs conviuen en un ambient que s’acosta al cyberpunk. La Nike i Sibil·la com a parella de mosses que es complementen a la perfecció: L’una és una cyborg, l'altra una màgica. Les seves dots i virtuts es posaran a treballar en un cas d’assassinat que han de resoldre utilitzant les seves poderoses habilitats. El relat es complementa amb “Premonicions” al Freakcions 6 però potser recomanaria començar més aviat per aquesta història. El cert és que m’encanta l’escenari que ens descriu l’Alícia i crec sincerament que amb una trama més allargada donaria per una novel·la força original.\nContinuem amb una autora de la talla de l’Anna M. Villalonga que ens presenta “La que t’espera”, el punt de vista d’un esperit, el cos del qual acaba de traspassar a causa d’una mort violenta. És un bon relat que denuncia la violència domèstica i ens ofereix aquesta perspectiva més fantasmal d’aquesta drama. M’ha agradat encara més aquest relat que l’altra cara de la moneda “No trobes que fa fred?” que podeu trobar al Freakcions 6\nSeguim amb “Ciutat Cúpula” d’Ariadna Herrero. El punt de vista d’una civilització que viu dins una cúpula que els protegeix (o més aviat separa) de l’exterior. Una societat que funciona sota l'esclavatge sexual i la prostració femenina. Una crítica al patriarcat i a com explota el cos femení sense cap escrúpol. De fet és més directe i visceral que no la història que el complementa: “Nova esperança”. Haig de dir, però, que els anuncis que suposadament ens han d’introduir en aquest escenari tan distòpic trenquen la narració i no m’han fet el pes.\nHelena Sales va escriure un magnífic relat al Freakcions 6 titulat “Sense marge d’error” i aquí, a la Catarsi 27 ens proposa la història que ajuda a entendre certs aspectes que apareixen a l’altra. Es tracta de “Una flor no fa estiu” i m’ha sorprès molt perquè està enfocat com una narració purament fantàstica, molt allunyada dels elements de ciència-ficció que trobem a l’altre relat. Una noia veu els segons que queden de vida de la gent que l’envolta. Aquests apareixen sobre llurs caps de forma inexplicable. Un relat que segueix amb bon ritme i tensió. Molt curiós.\n“Brocat de pluja sota les ruïnes” de Sònia Boj és un relat amb punts eròtics. Sembla un cant de sirena posat al dia, una mica eteri potser, com si se’ns estigués relatant una història que pertany al mon dels somnis que contrasta potser amb la versió més visceral, “Ordit de ruïnes sota la pluja” que trobareu al Freakcions 6.\nI per acabar, Maria Arazo, amb el seu particular estil que t’enganxa de mala manera ens presenta “Silenci de gris cendra”, una història d’un mon de magues centrada en el llegat que ha deixat una destrucció com mai s’havia vist mai abans a la vall. Ben narrada però crec que la trama s’escapa una mica de la comprensió. En ocasions l’he trobat precipitada. Potser em va agradar més la visió que ens oferia amb “Ombra blanca de l’eclipsi” al Freakcions 6\nLa Catarsi 27 ens presenta ja un format renovat amb llom i s’allunya de les grapes. Una molt bona notícia que li dona un aire més professional. Sense dubte però, s’han de polir encara aspectes com la mida de lletra que resulta massa petita. Cosa que ja s’ha fet pel número 28.\nVoisions (Alícia Gili)\nLa que t'espera (Anna Maria Villalonga)\nCiutat Cúpula (Ariadna Herrero)\nUna flor fa estiu (Helena Sales)\nSilenci de gris cendra (Maria Arazo)\nBrocat de pluja sota les ruïnes (Sònia Boj)


2: La vida i la feina a bord d'un veler - Recerca en Accio\n27 abril 2011 | Post de projecte\nEl TARA és un veler diferent de tots els velers. Més aviat podríem dir que és un laboratori flotant.\nEl Tara Oceans és un veler, i intenta navegar el màxim de temps possible només amb el vent i les seves veles. Però ha estat reconvertit en un laboratori flotant. Així que el poc espai que els velers tenen, ara és laboratori.\nA l’exterior hi han afegit un pòrtic a la popa, per poder baixar aparells de mostratge, i una cabina amb tots els sistemes de filtració, ho podeu veure a les fotografies. El vaixell té una sala comuna, on hi ha la cuina en un costat, i el menjador-sala d’estar-sala de reunions a l’altra. Més endavant hi ha un laboratori de microscopis, els camarots –que són minúsculs-, i a popa i proa els magatzems, que ho són de l’equipament del vaixell, del menjar, i de l’equipament científic també. Aquí hi ha els congeladors on es guarden les mostres!\nTrobareu més coses sobre el veler aquí, això sí en francès. Podeu saber que el vaixell fa 31 metres d’eslora (de llarg) i 10 metres d’amplada màxima. I que els dos pals pugen fins a 27 metres d’alçada. Us ho imagineu??? Normalment, porta 5 membres de la tripulació (capità, segon capità, enginyer, responsable de coberta i cuiner) i 5 científics. I a més un periodista.\nPenseu que aquest vaixell és adequat per treballar a l’Àrtic i a l’Antàrtida (al primer missatge ja heu vist les imatges del nostre company Thomas) però també a l’Equador. El vaixell és d’alumini i ha de preocupar-se de mantenir la climatització correctament tant en llocs de molt de fred, com en llocs de molta calor.\nDemà passat començarem a explicar-vos les nostres primeres impressions a bord.


Responsabilitat i civisme a #santjust: campanya d'esterilització i identificació d'animals de companyia | GESTOR DE COMUNICATS | Ajuntament de Sant Just Desvern\nsantjust.cat 10/03/17 Nota informativa\nResponsabilitat i civisme a #santjust: campanya d'esterilització i identificació d'animals de companyia\nLa Fundació per l'Assessorament i Acció en Defensa dels Animals (FAADA) ha impulsat a Catalunya la 6a campanya d'esterilització d'animals de companyia. Les persones proopietàries s'han d'inscriure per telèfon al 93 624 55 38 o a la web socresponsable.org i així accedir a la identificació i esterilització dels seus animals als preus màxims establerts per la Fundació. La campanya es durà a terme fins el 30 d'abril.\nL'any passat es van esterilitzar prop de 9.600 animals a Catalunya i es van posar 5.400 xips durant la campanya.\nD'altra banda, l'Ajuntament té els resultats de les enquestes que s'han fet a alumnat de l'Institut sobre civisme i tinença responsable d'animals de companyia a Sant Just Desvern. De les més de 400 enquestes getes, 304 persones van especificar que tenen animals de companyia, majoritàriament gossos (201), seguits de gats (67) i altres (36).\nSegons les enquestes, el 63,8% d'aquests animals porten microxip, el 79,1% estan vacunats, el 66,4% estan esterilitzats i el 55,9% estan censats. Dels resultats també es deprèn que, tot i ser obligatori, encara hi ha molts animals que no estan censats.\nAquest diumenge, 12 de març, a partir de les 9 del matí es farà una nova edició de l'exposició canina al parc Roquetes, prova puntuable per al Millor Gos de Catalunya 2017.


Manifest de l’associació Restarting Badalona – Restarting Badalona\nRestarting Badalona proposa treballar en favor d’aquest model a partir de sis objectius:\nConstruir un ecosistema d’innovació robust i interconnectat, que transformi les zones post-industrials de Badalona en districtes d’innovació i economia del coneixement. Aquest canvi s’haurà de fer de manera conjunta amb la societat civil, les empreses, els centres de recerca i d’educació, amb un enfocament integrat compartit, inclusiu i transformador.\nCatalitzar coneixement i projectes en el sector Salut com a motor per a la transformació i el posicionament de la ciutat. Això permetrà situar Badalona com a referent internacional en recerca i solucions de salut amb impacte social i seu d'iniciatives internacionals d'avantguarda en biotecnologia, robòtica mèdica, implantologia, Industrial Internet of Things, Internet of Things i dispositius mèdics, entre d'altres.\nCrear un ecosistema d’aprenentatge actiu i participatiu adaptat i coherent amb un entorn dinàmic i en transformació permanent, que asseguri l’ocupabilitat, les oportunitats i la cohesió social. La creació de vincles entre els sectors educatiu i productiu permetrà desenvolupar el coneixement i la innovació i reforçar les vocacions STEM (Ciència, Tecnologia, Enginyeria i Matemàtiques) així com les habilitats toves (resolució de problemes complexos, pensament crític, creativitat orientada a la innovació, …) en tots els nivells educatius, i especialment en el sistema d’educació superior: formació professional superior i formació universitària.\nTransformar el teixit urbà per aportar valor als espais infrautilitzats de la ciutat. Es faran propostes per tal de posar-los al servei de l’ecosistema de coneixement, innovació, capacitació i emprenedoria amb especial atenció als camps de biomedicina, nutrició i dispositius mèdics. En concret, es vol estimular el debat i les idees per a la integració del Campus Can Ruti en el teixit urbà de Badalona i obrir les possibilitats entorn als edificis patrimoni arquitectònic de Badalona: CACI, Sector de les Tres Xemeneies i la Nau de Turbines (Sant Adrià i Badalona), o el Parc Ca l’Arnús.\nTransformar la mobilitat i connectivitat de la ciutat amb l’objectiu Zero Emissions. D’aquesta manera es contribuirà a crear una mobilitat sostenible que interconnecti punts estratègics de la ciutat -àrees d’activitat econòmica, comercial i residencial- i que faciliti l’arribada de talent i inversió. Una mobilitat que connecti Badalona amb l’Àrea Metropolitana, el Barcelonès Nord i el Maresme. Igualment es cercaran solucions de mobilitat compartides i sostenibles.\nCrear un ecosistema d’innovació interconnectat i alineat amb les tendències de treball en salut i benestar. Per fer-ho, es catalitzaran les col·laboracions entre tots els agents de la ciutat en base al model de quàdruple hèlix: Universitats, Centres de Recerca, i Hospitals (Recerca i Formació en Salut i Biomedicina), Empreses (Innovació), Administracions (Ajuntament, Diputació), Societat Participativa (associacions de pacients, associacions de veïns i entitats creatives i artístiques). L’objectiu és reforçar els eixos de treball que prioritzen la qualitat de vida de les persones, amb un enfocament particular en la gent gran, la seva salut, l’alimentació i els espais d’oci. Finalment, es generarà una major apreciació de com la indústria creativa pot ser una font de singularitat per a l’ecosistema R+D+i de Badalona.


Resultats de la cerca fitxes de l'Optimot: 27\nFitxa 6787/2Darrera versió: 23.06.2014\nambigüitat (signes de puntuació)\nL'ambigüitat en una frase és ocasionada per la possibilitat que es pugui interpretar de dues maneres diferents. En aquests casos la puntuació, i concretament la coma, és un recurs útil per desfer aquesta ambigüitat. Per exemple:\nVa veure un home amb uns binocles. (L'home que el subjecte va veure duia uns binocles.)\nVa veure un home, amb uns binocles. (El subjecte va veure un home a través d'uns binocles.)\nEll ho diu tot, i així hi haurà conflictes. (equivalent a 'd'aquesta manera')\nEll ho diu; tot i així, hi haurà conflictes. (equivalent a 'tot i això')\nS'ha de canviar el connector de l'aparell que no funciona. (Hi ha un aparell que no funciona.)\nS'ha de canviar el connector de l'aparell, que no funciona. (El connector és el que no funciona.)\nLa secretària Maria Pinyol va fer públics els comptes a la reunió. (Hi ha més d'una secretària a la reunió.)\nLa secretària, Maria Pinyol, va fer públics els comptes a la reunió. (L'única secretària assistent a la reunió es diu Maria Pinyol.)\nEls treballadors que no volen fer hores extres marxen a les sis. (Només els que no vulguin.)\nEls treballadors, que no volen fer hores extres, marxen a les sis. (Es tracta de tots els treballadors.)\nEn Josep creia que sabia qui era l'home que li trucava i l'observava. (Aquest home trucava a en Josep i l'observava.)\nEn Josep creia que sabia qui era l'home que li trucava, i l'observava. (Hi havia un home que trucava a en Josep i ell mateix observava l'home.)


Campanya per combatre el soroll nocturn durant les Fires de Girona - Diari de Girona\nCampanya per combatre el soroll nocturn durant les Fires de Girona\nL'Ajuntament i la Fecasarm s'uneixen per lluitar contra l'incivisme\n25·10·19 | 13:21\nEl cartell de la campanya DdG\nAquesta nit es posa en marxa la 14a edició de la tradicional campanya de civisme nocturn que porta per nom "Viu les fires amb SantNarcivisme" i que s'executa any rere any a la ciutat de Girona durant les Fires de Sant Narcís. Enguany la campanya s'allargarà durant 6 nits coincidint amb les nits amb les dates de més afluència de públic (nits de cap de setmana, vigília de st Narcís i vigília de Tots Sants). La campanya l'organitzen un any més la FECASARM i les seves associacions membre, l'Associació d'Hoteleria, Restauració i Oci de Girona i Província i l'Associació de Bars, Restaurants i Oci del Barri Vell de Girona, compta amb el suport de l'Ajuntament de Girona i es posarà en marxa avui mateix a les 12 de la nit a la Plaça de la Independència.\nDurant les nits que s'estengui l'acció, dos promotors cívics, acompanyats d'un mim penjaran pòsters amb la imatge de la campanya als accessos dels locals de restauració i oci de la ciutat i interactuaran amb els usuaris del sector, tot demanant-los de manera molt amistosa i simpàtica que respectin el descans dels veïns. Promotors cívics i mims recorreran tota la ciutat i, en especial, aquelles zones més sensibles o bé que acumulen més concentració de locals de restauració i d'oci nocturn tals com Bonastruc de Porta, Figuerola, Plaça Independència, Pujada de la Força, Cort Reial, Plaça St Fèlix, entre d'altres.\nSorteig de 7 sopars per a 2 persones i 14 consumicions\nEntre tots els usuaris del sector que es facin fotografies amb els promotors cívics i amb el mim, la FECASARM sortejarà 7 sopars per a dues persones a 7 restaurants de la ciutat i 14 consumicions a 7 locals d'oci nocturn. Amb l'objectiu de possibilitar aquesta participació dels usuaris del sector, els promotors cívics de la campanya i el mim aniran acompanyats d'un fotògraf professional i aquestes fotografies seran penjades a la pàgina de facebook de la FECASARM. Entre totes aquelles persones que comparteixin la fotografia o s'hi etiquetin es sortejaran els 7 sopars i les 14 consumicions en agraïment a la seva contribució a unes nits cíviques.\nAmpliació horària per als restaurants i locals d'oci nocturn\nD'acord amb allò previst per la normativa del Departament d'Interior de la Generalitat de Catalunya, els bars, restaurants i locals d'oci nocturn de la ciutat gaudiran durant les nits de Fires d'una ampliació horària. Així les coses, els bars, restaurants, bars musicals, cafès teatre i cafès concert podran allargar el seu horari 30 minuts més i les discoteques, sales de festa i sales de ball 45 minuts més. L'ampliació serà efectiva entre la nit d'avui i la matinada del 3 de novembre. L'horari màxim que podrà assolir una discoteca es en vigília de festiu fins les 6:45h més 30 o 45 minuts per desallotjar en funció del seu aforament.


You are here: Home / Archives for manteniment\nCom abrillantar marbre i terrazzo\n16 de juny de 2014 por Ant Facilities Leave a Comment\nEn la nostra extensa experiència professional, un dels serveis que realitzem a Ant Facilities és l’abrillantat de terres. Aquesta tècnica és ideal per terres de marbre, terrazzo, hidràulics, marbre compac… en definitiva, terres petris base calcària. Amb altres tècniques també es pot aconseguir abrillantar terres sintètics.\nLes millores que aporta, a part de què l’aspecte és més bonic, és que el porus del material queda segellat i això evita que hi penetri brutícia i aigua. Al no penetrar l’aigua dins el material, no es produeix oxidació, i per tant el material no envelleix tan ràpidament. Al tapar el porus, tampoc penetren micropartícul.les de greix que són les que atrauen les bactèries, i aconseguim tenir un terra amb menys microorganismes. Aleshores la neteja d’aquest terra és molt més senzilla i ràpida, aconseguint un estalvi de costos en el manteniment.\nAra és moment de planificar un abrillantat de terres a realitzar a l’estiu, mentre tothom és de vacances i l’espai està disponible per fer el treball. A continuació teniu un exemple visual de com queda un terra abrillantat (servei realitzat a l’Escola Vila Romà de Palamós).\nFiled Under: General Tagged With: abrillantat, Ant Facilities, bactèries, industrial, manteniment, marbre, neteja, professional, qualitat, terrazzo, terres


Fraga Digital: ESTADES DE ESTIU A LA GRANJA\nESTADES DE ESTIU A LA GRANJA\nUn any més l’AMPA organitza, amb col·laboració amb l’Ajuntament de La Granja d’Escarp, les estades d’estiu 2013 (mesos de Juliol i Agost) al nostre poble.\nAquestes estades pretenen principalment que els nens i nenes es familiaritzin amb els nous materials i activitats, conèixer diferents entorns del poble i seguir desenvolupant competències i habilitats. A més a més, es vol fomentar els valors de respecte i convivència entre els companys.\nActivitats plàstiques, educatives, esports, anglès, manualitats, titelles, tallers de cuina, sortides amb bici, excursions,... i moltes sorpreses que esperem que agradin d'allò més a tots els nens i nenes que shi apuntin.\nUn valor afegit d'aquestes estades, orientades a nens i nenes a partir dels 3 i fins als 14 anys, són les seves monitores: la Monica Macià, l'Alba Estrada i la Neus Escudero. Il·lusió, preparació, dedicació, energia, ... i molta paciència, són les qualitats que defineixen el treball de totes tres monitores que tant els nens com els pares agraeixen per damunt de tot.\nEn aquest link de la web de l'Ajuntament trobareu la fitxa d'inscripció que cal retornar, degudament complimentada a algun responsable de l'AMPA o a una de les monitores.\nHi ha moltes facilitats d'inscripció: dos mesos, un mes, quinze dies, una setmana concreta,... Això si, com més aviat es porti la inscripció, més facilitat d'organització i previsió tindran els membres de l'AMPA que organitzen aquestes magnifiques estades.